Ընթերցողներին հիշեցնենք, որ օրեր առաջ հայտնել էինք, որ Արման Սահակյանը մարտ ամսին առանց թույլտվության ծառահատում է իրականացրել իրեն պատկանող Հալաբյան հ.20/1 հասցեում, որտեղ նախկինում գործում էր նրա` «Դոլչե» ընտանեկան ժամանցի կենտրոնը: Որքան էլ քաղաքապետարանը փորձել էր թաքցնել պաշտոնատար անձի կատարած ծառահատման անօրինականության փաստը, մեր երկու գրավոր հարցումներից հետո քաղաքապետարանից խոստովանել էին, որ ծառահատումն իրականացվել է առանց բնապահպանության վարչության հսկողության, քանի որ համապատասխան թույլտվություն չի եղել: